**ОДГОВОРИ НА ПИТАЊА И ИЗМЕНА КОНКУРСНЕ ДОКУМЕНТАЦИЈЕ**

**ЈН: ПБО/01-2015/Д**

Поштовани,

Поводом питања упућених Наручиоцу од стране потенцијалног понуђача, дана 23.07.2015. године, а у вези са преговарачким поступком јавне набавке добара – горива за моторна возила, број набавке: ПБО/01-2015/Д, достављамо следеће одговоре:

**ПИТАЊЕ 1:**

У члану 3. избацити реченицу цена је фиксна и не може се мењати за све време важења уговора.

Понуђач предлаже и може да понуди да овај став гласи:

Цене у понуди дате су на дан сачињавања понуда. После закључивања уговора цене нафтних деривата утврђују се и мењају одлукама Продавца у складу са кретањем цена на тржишту нафтних деривата у РС, односно према важећем ценовнику на дан испоруке на бензинским станицама Продавца.

Испоручене нафтне деривате Продавац ће фактурисати Купцу по цени која важи на дан испоруке. Под даном испоруке подразумева се дан преузимања робе од стране купца на бензинским станицама Продавца.

**ОДГОВОР 1:**

У складу са тачком 11. Упутства понуђачима како да сачине понуду (страна 15. Конкурсне документације) јединична цена се може мењати у складу са Одлукама надлежних државних органа којима се прописују цене нафтних деривата и са кретањем цена на тржишту нафтних деривата у Републици Србији. Цена сваке испоруке се одређује у складу са важећим ценовником испоручиоца на дан испоруке горива.

Сходно томе, члан 3. Модела уговора допуњен је на следећи начин: Цена је фиксна у року важења понуде, а након тога је могуће мењати услед промена цена на тржишту нафтних деривата у Републици Србији, у складу са позитивним прописима, према важећем ценовнику Продавца на дан испоруке на бензиској станици Продавца. Испоручене нафтне деривате Продавац ће фактурисати Купцу по цени која важи на дан испоруке. Под даном испоруке подразумева се дан преузимања робе од стране Купца на бензиској станици Продавца.

**ПИТАЊЕ 2:**

У члану 4 додати:

Авансна уплата на основу предрачуна. Купац одређује висину и динамику уплата на рачун за коришћење картице. Купац уплаћује динарска средства на текући рачун Продавца:\_\_\_\_\_\_\_\_\_\_ Купац уплату врши према инструкцијама Продавца. На основу извршених уплата, купцу се на крају месеца издаје авансни рачун. Купац може преузимати нафтне деривате, другу робу и услуге путем картице , до износа упаћених средстава. Продавац на крају месеца доставља Купцу коначан рачун за испоручене нафтне деривате, другу робу и услуге по типовима возила, заједно са спецификацијама о трансакцијама путем картице.

**ОДГОВОР 2:**

У члану 4. модела уговора већ су садржане следеће ставке:

* да Купац (Наручилац) уплаћује динарска средства на текући рачун Добављача (Продавца).
* Да Наручилац може преузимати нафтне деривате, другу робу и услуге путем картице, до износа уплаћених средстава.
* Добављач на крају месеца доставља Наручиоцу коначан рачун за испоручене нафтне деривате, другу робу и услуге по типовима возила, заједно са спецификацијама о трансакцијама путем картице.

Купац одређује висину и динамику уплата на рачун имајући у виду да Купац (Наручилац) уплаћује динарска средства на текући рачун добављача, и да Купац (Наручилац) може преузимати нафтне деривате, другу робу и услуге путем картице, до износа уплаћених средстава.

У члану 4. Модела уговора додаје се следеће: Уплата је авансна на основу предрачуна. Купац уплату врши према инструкцијама Продавца. На основу извршених уплата, купцу се на крају месеца издаје авансни рачун, а на основу извршене испоруке купцу се на крају месеца издаје коначан рачун.

**ПИТАЊЕ 3:**

Да ли је могуће брисање члана 7?

**ОДГОВОР 3:**

Брисање члана 7 који се односи на уговорну казну није могуће брисати.

Комисија за јавну набавку

**ОДГОВОРИ НА ПИТАЊА И ИЗМЕНА КОНКУРСНЕ ДОКУМЕНТАЦИЈЕ**

**ЈН: ПБО/01-2015/Д**

Поштовани,

Поводом питања упућених Наручиоцу од стране потенцијалног понуђача, дана 23.07.2015. године, а у вези са преговарачким поступком јавне набавке добара – горива за моторна возила, број набавке: ПБО/01-2015/Д, достављамо следеће одговоре:

**ПИТАЊЕ 1:**

На страни 9 конкурсне докумнтације наводите Техничке услова за учешће у поступку и наводите да понуђач мора да поседује минимум 40 бензинских пумпи, а најмање по 1(једну) на свим регионалним, магистралним и ауто путевима на територији РС.

Позвани понуђач сматра да је овај услов, услов који је дискриминаторски и као такав није у складу са Законом о ЈН из разлога сто већина понуђача не поседује бензинске пумпе на ауто путевима у РС. Већина поседује бензинске пумпе у непосредној околини ауто путева. Битна чињеница је да је гориво на бензинским пумпама на ауто путевима знатно скупље у односу на цене на бензинским станицама које се не налазе на ауто путевима РС. Наруциоци који захтевају овај услов, превиде да просечан ауто са просечном потрошњом са пуним резервоаром може да пређе читаву територију РС без додатног сипања.

**ОДГОВОР 1:**

Приликом дефинисања додатних услова, Наручилац је размотрио обим потреба у оквиру делокруга свога рада као и остваривање циља повећања ефикасности и економичности у свом пословању. Наручилац у оквиру своје надлежности спроводи и имплементира више националних пројеката који захтевају обилазак општина локацијски распоређених на територији целе Републике Србије. Поседовање бензински станица **поред** регионалних, магистралних и аутопутева је прихватљиво за Наручиоца. Сходно томе допуњује се технички услов на следећи начин: Распрострањеност продајне мреже на територији Републике Србије (број продајних места – пумпи): да понуђач има минимум 40 пумпи, a најмање по 1 (једну) на/поред (до 1км) свих регионалних, магистралних и ауто путева на територији РС.

**ПИТАЊЕ 2:**

На страни 30 конкурсне документације у моделу уговора члан 3.Став 5, наруцилац наводи цена је фиксна и не може се мењати за све време важења уговора.

Позвани понуђац сматра да је по наведеним условима у уговору немогуће извршити уговорну обевезу из разлога сталног кретања нафте и нафтних деривата на тржишту РС водећи рачуна да се ради о берзанској роби а све у складу са Уредбом Владе РС о слободном формирању цена.

Позвани понуђац предлазе да наручилац изврши измену члана 3. Став 5. и да исти гласи

„Цена горива по литру појединачне испоруке утврдјују се одлуком Продавца, у складу са позитивним прописима, и са кретањем цена на тржисту нафтних деривата у Републици Србији, односно према важецем ценовнику Продавца на дан испоруке на бензинској станици продавца. Испоручене нафтне деривате Продавац ће фактурисати Купцу по цени која важи на дан испоруке. Под даном испоруке подразумева се дан прузимања робе од стране Купца на бензинској станици Продавца.

**ОДГОВОР 2:**

У складу са тачком 11. Упутства понуђачима како да сачине понуду (страна 15. Конкурсне документације) јединична цена се може мењати у складу са Одлукама надлежних државних органа којима се прописују цене нафтних деривата и са кретањем цена на тржишту нафтних деривата у Републици Србији. Цена сваке испоруке се одређује у складу са важећим ценовником испоручиоца на дан испоруке горива.

Сходно томе, у члан 3. Модела уговора се допуњује на следећи начин: Цена је фиксна у року важења понуде, а након тога је могуће мењати услед промена цена на тржишту нафтних деривата у Републици Србији, у складу са позитивним прописима, према важећем ценовнику Продавца на дан испоруке на бензиској станици Продавца. Испоручене нафтне деривате Продавац ће фактурисати Купцу по цени која важи на дан испоруке. Под даном испоруке подразумева се дан преузимања робе од стране Купца на бензиској станици Продавца.

Комисија за јавну набавку